แรงซื้อหุ้นบิ๊กแคปหนุน SET พลิกปิดบวก 1 จุด ลุ้นพรุ่งนี้วิ่งต่อ จับตาแนวต้าน 1,495 จุด
แรงซื้อหุ้นบิ๊กแคปหนุน SET พลิกปิดบวก 1 จุด ลุ้นพรุ่งนี้วิ่งต่อ จับตาแนวต้าน 1,495 จุด โดยดัชนีปิดตลาดวันนี้ ที่ระดับ 1,482.98 จุด เพิ่มขึ้น 1.23 จุด หรือ 0.08% มูลค่าการซื้อขาย 7.78 หมื่นล้านบาท
4 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,482.98 จุด เพิ่มขึ้น 1.23 จุด หรือ 0.08% มูลค่าการซื้อขาย 7.78 หมื่นล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที เปิดเผยว่า ตลาดหุ้นไทยวันนี้ปรับตัวขึ้นมาได้เล็กน้อยในทิศทางเดียวกับตลาดหุ้นในยุโรปและดาวโจนส์ฟิวเจอร์สเคลื่อนไหวในแดนบวก ระหว่างที่นักลงทุนรอติดตามความคืบหน้ามาตรการกระตุ้นเศรษฐกิจสหรัฐฯที่คาดว่าจะเข้าสภาภายใน 2-3 วันนี้ ส่งผลให้ตลาดสหรัฐฯเป็นลักษณะของ Wait &amp; See ไป และตลาดบ้านเราเงียบตามไปด้วย
อย่างไรก็ดี ตลาดหุ้นไทยยังได้แรงหนุนหุ้นกลุ่มธนาคารหลังคณะกรรมการนโยบายการเงิน (กนง.) คงอัตราดอกเบี้ยนโยบาย และยังมีมาตรการต่าง ๆ ที่ช่วยให้การดำเนินธุรกิจของภาคธนาคารดีขึ้น นอกจากนี้ กลุ่มพลังงานยังได้รับปัจจัยบวกจากราคาน้ำมันปรับตัวสูงขึ้น ขณะที่หุ้นกลุ่มอื่นจะเผชิญแรงขายทำกำไรออกมาบ้าง อย่างกลุ่มโรงไฟฟ้า ทำให้ตลาดฯบวกได้ไม่มาก และยังมีการเวียนกลุ่มเล่นด้วย
สำหรับแนวโน้มการลงทุนในวันพรุ่งนี้ (5 ม.ค.) นายมงคล กล่าวว่า ตลาดฯ คงแกว่งไซด์เวย์ในลักษณะ Wait &amp; See ในช่วงรอความคืบหน้ามาตรการกระตุ้นเศรษฐกิจของสหรัฐฯ และตัวเลขเศรษฐกิจสหรัฐฯด้วย ทั้งจำนวนผู้ขอรับสวัสดิการว่างงานของสหรัฐ และการจ้างงานนอกภาคเกษตร รวมถึงจับตาอัตราผลตอบแทนพันธบัตร (Bond yield) และ Dollar Index หากขยับขึ้นก็จะไม่เป็นผลดีต่อตลาดหุ้น
พร้อมให้แนวรับ 1,470 จุด ส่วนแนวต้าน 1,495 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL   มูลค่าการซื้อขาย  5,464.03 ล้านบาท  ปิดที่ 120.50 บาท เพิ่มขึ้น 5.50 บาท
PTT   มูลค่าการซื้อขาย  3,535.57 ล้านบาท  ปิดที่  38.25 บาท ราคาไม่เปลี่ยนแปลง
KBANK มูลค่าการซื้อขาย  3,207.79 ล้านบาท  ปิดที่ 135.00 บาท เพิ่มขึ้น 1.50 บาท
IVL   มูลค่าการซื้อขาย  2,680.59 ล้านบาท  ปิดที่  39.00 บาท เพิ่มขึ้น 1.25 บาท
SCB   มูลค่าการซื้อขาย  2,107.51 ล้านบาท  ปิดที่  96.75 บาท ลดลง  0.25 บาท
 
ตลาดหุ้นเอเชีย
